Diari Oficial de la Generalitat Valenciana


Sumari del DOGV 5873, del 18-10-2008 (2008/12718)

RESOLUCIÓ de 8 d'octubre de 2008, del conseller de Governació, per la qual es concedeixen subvencions, a càrrec de la convocatòria 2008, destinades a ajuntaments en matèria de mitjans tècnics per al servici dels Cossos de la Policia Local.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5873

Data del DOGV
:   18-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12897


Data del document
:   08-10-2008

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * automòbil
    * policia
    * suport econòmic
    * administració local
    * funcionari
    * ajuda pública

RESOLUCIÓ de 8 d'octubre de 2008, del conseller de Governació, per la qual es concedeixen subvencions, a càrrec de la convocatòria 2008, destinades a ajuntaments en matèria de mitjans tècnics per al servici dels Cossos de la Policia Local. [2008/12846]  
Vista l'Ordre de 7 d'agost de 2008, de la Conselleria de Governació, per a convocatòria de concessió d'ajudes públiques destinades a ajuntaments en matèria de mitjans tècnics i inversions per al servici dels Cossos de la Policia Local de la Comunitat Valenciana. (DOCV núm. 5834 de 25 d'agost de 2008)  
Vist que les sol·licituds presentades per al 2008 han sigut examinades i valorades per la Comissió regulada en la base cinquena, apartat 3, de l'annex de l'Ordre de la convocatòria, la qual ha proposat concedir les ajudes als ajuntaments que es relacionen en l'annex I.  
Vista la proposta de resolució que eleva la Comissió de Valoració i, d'acord amb la base 5ª apartat 4t de la mencionada Ordre de 7 d'agost de 2008, per la qual es faculta el conseller de Governació a concedir o denegar aquestes subvencions, i se l'autoritza perquè dicte les resolucions i instruccions necessàries per al desplegament i execució d'aquesta, resolc:  
Primer  
Concedir als beneficiaris que es relacionen en l'annex I les ajudes que se citen en l'ordre adés esmentada.  
Segon  
Desestimar les sol·licituds dels ajuntaments que es relacionen en l'annex II per haver-se esgotat el nombre de motos en relació amb el nombre de sol·licituds presentades, de conformitat amb el que disposa la base tercera de l'Ordre reguladora d'aquesta convocatòria.   
Tercer  
No admetre les sol·licituds que es relacionen en l'annex III, pels motius ressenyats.  
Quart  
Donar per desistides de la seua sol·licitud a les entitats locals que es relacionen en l'annex IV, per no haver presentat la documentació requerida en termini atorgat per a això, d'acord amb el que estableix la base 5ª de l'Ordre de Convocatòria.  
Cinqué  
Per a la percepció de l'ajuda, els ajuntaments beneficiaris hauran de firmar l'acta de recepció dels vehicles adjudicats de conformitat amb el que disposa l'article 30.2 de la Llei 38/2003, de 17 de novembre, General de Subvencions.  
Sisé  
Donar Publicitat a les subvencions concedides a les entitats previstes en l'annex I de la present Resolució, en compliment de l'article 18.1 de la Llei 38/2003.  
Seté  
La present Resolució, que posa fi a la via administrativa podrà ser recorreguda potestativament en reposició, o bé cabrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació de conformitat amb el que disposa l'art. 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb els articles 10 i concordants de la Llei 29/98, de 13 de juliol, reguladora de la Jurisdicció Contenciosa Administrativa.  
València, 8 d'octubre de 2008.- El conseller de Governació: Serafín Castellano Gómez.  
ANNEX I  
  
ANNEX IV  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO IV  
  
ANNEX II  
  
ANEX III  
  
(\*) Causes d'inadmissió:  
1. Excedir la població de dret dels 5.000 habitants.  
2. No tindre creat Cos de Policia.  
3. Sol·licitud extemporània.